kardosdrur/scandi-wiki huggingface dataset:
Bebyggelse

En bebyggelse er en samling af bygninger inden for et nærmere bestemt geografisk område. I egne med forholdsvis sparsom bebyggelse vil man ved bygd forstå det område, der berøres af bebyggelsen.

Man kan skelne mellem midlertidige bebyggelser, bopladser, og vedvarende bebyggelser. Ligeledes kan man skelne mellem enkeltbebyggelser og samlede bebyggelser (byområder). Desuden kan skelnes mellem planlagte (regulerede) bebyggelser og terræntilpassede (eller "selvgroede") bebyggelser. Endelig kan bebyggelser opdeles efter deres (overvejende) formål samt efter deres befolkningsmæssige størrelse. Ofte vil sådanne skel være noget flydende, og der kan findes træk af flere typer samme sted.

I den førindustrielle tid spillede de landskabelige forhold en væsentlig rolle for bebyggelsens udformning, således var terrænet med til at påvirke, om bebyggelsen var spredt eller samlet, og ligeledes var der som regel en nøje sammenhæng mellem bebyggelsen og de næringsveje, der her blev udøvet, idet disse oftest var knyttet til udnyttelsen af landskabets særlige muligheder (landbrug, fiskeri, råstofudvinding) og de samfærdselsmæssige forhold (vejnet, besejlingsmuligheder).

Se også 

 Urbanisering
 Boplads
 Danmarks førindustrielle bebyggelse

Eksterne henvisninger 
Nudansk Ordbog
    - Klaus Fehn et.al.: Siedlungsforschung. Archäologie – Geschichte – Geographie, Bind 1-26; Verlag Siedlungsforschung.
Audi S5

Audi S5 4.2 V8 FSI Quattro Coupé er en Audi-model, som er topmodellen lige under Audi RS5 i Audi A5-serien og en del af Audi S-modellerne. Nyprisen (uden udstyr) var cirka 1.200.000,- danske kroner inkl moms og afgift.

Motoren er en 4.2 V8 FSI motor med 260 kW / 354 hk v/7000 omdr/min. Topfarten er elektronisk begrænset til 250 km/t. Audi S5 4.2 V8 FSI kunne fås med enten manuelt gear eller automatgear.

Audi S5 4.2 V8 FSI blev lanceret i 2007 samtidig med Audi A5. Audi S5 4.2 V8 FSI udgik af produktion midt 2011, og blev erstattet af den kun 6-cylindrede Audi S5 3.0 TFSI med 333 hk.

Specifikationer

Kilder og eksterne henvisninger 

 Den danske importørs side om S5

S5
Biler introduceret i 2007
Biler fra 2000'erne
Biler fra 2010'erne
Coupéer
Cabrioleter
Kartoffelskimmel

Kartoffelskimmel (videnskabeligt navn: Phytophthora infestans) er en ægsporesvamp, som kom fra Amerika med en sending kartofler. Når svampen angriber kartoflerne, ødelægges de helt, ved at de rådner og bliver uspiselige. Kartoffelskimlen var hovedårsagen til Hungersnøden i Irland 1845-1849, hvor mere end en million mennesker sultede ihjel eller døde af epidemier. 

Kartoffelskimmel hører til slægten Phytophthora.

Eksterne henvisninger 
"EU-lande i fælles front mod kartoffelskimmel" , planteforskning.dk, 6. januar 2006.

Kartoffelsygdomme
Ægsporesvampe
Plantesygdomme
AC Ajaccio

Athletic Club Ajaccio (normalt bare kendt som AC Ajaccio) er en fransk fodboldklub fra Ajaccio på Korsika. Klubben spiller i den næstbedste række, Ligue 2, men har tidligere i flere omgange spillet i den bedste liga, Ligue 1. Klubben blev stiftet i 1910 og spiller sine hjemmekampe på Stade François Coty. Klubbens hidtil bedste placering i Ligue 1 er en 6. plads i 1971.

Titler 

 Ligue 2 (2): 1967 og 2002

Kendte spillere 
  Bernard Diomède
  Sébastien Squillaci
  Dado Pršo

Danske spillere 
  Ingen

Eksterne henvisninger 

Klubbens officielle hjemmeside 

Fodboldklubber i Frankrig
Etableret i 1910
Sport på Korsika
Amiens SC

Amiens Sporting Club (normalt bare kendt som Amiens SC) er en fransk fodboldklub fra Amiens i Picardie-regionen. Klubben spiller i , og har tidligere kun to år, mellem 1941 og 1943, spillet i den bedste liga, Ligue 1. Klubben blev stiftet i 1901 og spiller sine hjemmekampe på Stade de la Licorne. Dens største bedrift kom i 2001, hvor holdet nåede frem til finalen i pokalturneringen Coupe de France. Kampen blev dog tabt efter straffesparkskonkurrence til RC Strasbourg.

Titler 

 Ingen

Kendte spillere 
  David De Freitas
  Medhi Leroy
  Titi Camara

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1901
Angers SCO

Angers Sporting Club de l'Ouest (normalt bare kendt som Angers SCO) er en fransk fodboldklub fra Angers i Pays de la Loire-regionen. Klubben spiller i den næstbedste række, Ligue 2. De har gennem historien tilbragt hele 23 sæsoner i den bedste liga, Ligue 1. Klubben blev stiftet i 1919 samtidig med oprettelsen af FFF og spiller sine hjemmekampe på Stade Raymond Kopa. Dens største bedrifter er to bronzemedaljer i Ligue 1, der blev vundet i henholdsvis 1958 og 1967. I 1972 deltog klubben desuden i UEFA Cuppen.

Titler 

 Ingen

Kendte spillere 
  Ulrich Ramé
  Jean-Marc Guillou
  Jean-Claude Osman

Danske spillere 
  Ingen

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1919
Lars Iversen

Lars Iversen er en dansk sangskriver, musikproducer, bassist og initiativtager til bandene NU, Rubber Kizz og The Asteroids Galaxy Tour.

Med NU udgav Iversen albummet Alphabravoshockpopdisco på pladeselskabet Universal i 2003.

The Asteroids Galaxy Tour udgav i 2008 "The Sun Ain't Shining No More" og i 2009 singlen "Around the Bend", der også blev brugt i en verdensomspændende kampagne for computerfirmaet Apple's iPod Touch.

Singler 
 "Any Other Girl" (NU, 2003)
 "Here I Am" (Rubber Kizz, 2004)
 "The Sun Ain't Shining No More" (The Asteroids Galaxy Tour, 2008/09).
 "Around The Bend" (The Asteroids Galaxy Tour, 2008/09).

Eksterne henvisninger 
 

Sangskrivere fra Danmark
Dansksprogede forfattere fra Danmark
The Asteroids Galaxy Tour
Sct. Pauls Cantori

Sct. Pauls Cantori består til daglig af en grundstamme på 18 sangere, som fortrinsvis er sangstuderende ved Det Jyske Musikkonservatorium og studerende ved Aarhus Universitet.

Cantoriet medvirker ved alle kirkelige handlinger i Skt. Pauls Kirke, Aarhus.

Cantoriet har en del koncertvirksomhed, og har senest bl.a. opført:
 Johannes Brahms Requiem
 Mozarts ”Kroningsmesse” og Haydns Paukemesse
 Duruflés Requiem
 Georg Friedrich Händels Messias i samarbejde med Randers Kammerorkester
 G.F. Händels Dixit Dominus
 Johann Sebastian Bach h-mol Messe

Cantoriet samarbejder jævnligt med professionelle landsdelsorkestre.

I maj 2013 medvirkede Cantoriet i en opførelse af Gustav Mahlers 8. Symfoni i samarbejde med Aarhus Symfoniorkester og en række øvrige kor. I julen 2013 opførtes Händels Messias ligeledes i samarbejde med Aarhus Symfoniorkester. 

Kor fra Danmark
Musik i Aarhus
Mikkel Beha Erichsen

Mikkel Beha Erichsen (født 11. august 1966 på Nørrebro i København) er en dansk tv-vært og tidligere tv-redaktør- og producer.

Han er tidligere underholdningsredaktør på TV 2 og har været redaktionschef på Popstars Showtime!, men er bedst kendt som vært på Go' Aften Danmark 2008-2010, hvor han tog over efter Hans Pilgaard. Fra sommeren 2010 var han vært på Go' Morgen Danmark. Senere er han kendt for serien Kurs mod fjerne kyster. Inden han kom til TV 2, arbejdede han ved Danmarks Radios B&U-afdeling i syv år og som serieproducer på Discovery Channel.

Han er søn af forfatteren Troels Kløvedal. Han er opvokset i kollektivet Maos Lyst i Hellerup.

Privatliv 
Mikkel Beha Erichsen er søn af TV-redaktør Marianne Kjær og forfatter Troels Kløvedal og er opvokset i kollektivet Maos Lyst i Hellerup. Han er gift med Marian Midé, med hvem han har børnene Emil, Theis og Alfred. Han er desuden fætter til supermodel Freja Beha Erichsen.

Referencer

Eksterne henvisninger 
 

Mikkel
Personer fra Nørrebro
Tv-værter fra Danmark
Redaktører fra Danmark
Ansatte i DR
Ansatte ved TV 2
Ansatte ved TV3
SC Magdeburg

SC Magdeburg er en sportsklub fra Magdeburg, der tilbyder atletik, kano, gymnastik, roning, svømning og håndbold. Klubben er berømt for sit håndboldhold, der hedder SC Magdeburg Gladiators af sponsormæssige årsager. Håndboldafdelingen har vundet Mesterholdenes Europa Cup eller Champions League tre gange. De har også vundet både Cup Winners' Cup og EHF Cup'en to gange. Klubben har også vundet det østtyske håndboldmesterskab ti gange fra 1970 til 1991.

Meritter 
 Østtysk mester:
 1970, 1977, 1980, 1981, 1982, 1983, 1984, 1985, 1988, 1991 (10 gange)

 Tysk mester:
 2001 (1 gang)

 Østtysk pokalmester:
 1977, 1978, 1984, 1990 (4 gange)

 Tysk pokalmester:
 1996 (1 gang)

 Tysk supercup-vinder:
 1996, 2001 (2 gange)

 Mesterholdenes Europa Cup / Champions League:
 1978, 1981, 2002 (3 gange)

 Cup Winners' Cup:
 Tabende finalister: 1977, 1979 (2 gange)

 EHF Cup:
 Vinder: 1999, 2001, 2007 (3 gange)
 Tabende finalister: 2005

 EM for klubhold:
 Vinder: 1981, 2001, 2002 (3 gange)
 Tabende finalister: 1999, 2005

 Klub-VM (Super Globe)
 Andenplads 2002

Spillertruppen 2022-23 

Målvogtere
1  Mike Jensen
 80  Nikola Portner
Venstre fløj
6  Matthias Musche
 22  Lukas Mertens
Højre fløj
 11  Daniel Pettersson
 17  Tim Hornke
Stregspiller
2  Lucas Meister
 23  Magnus Saugstrup
 95  Moritz Preuss

Venstre back
3  Piotr Chrapkowski
 20  Philipp Weber
 34  Michael Damgaard
Playmaker
 10  Gísli Þorgeir Kristjánsson 
 24  Christian O'Sullivan 
 25  Marko Bezjak
Højre back
 14  Ómar Ingi Magnússon
 31  Kay Smits

Noter 

Håndboldklubber fra Tyskland
Magdeburg

es:SC Magdeburg
Stade Brest 29

Stade Brestois 29 (normalt bare kendt som Stade Brest 29 eller bare Stade Brest) er en fransk fodboldklub fra Brest i Bretagne. Klubben spiller i den næstbedste række, Ligue 2. Klubben blev stiftet i 1903 og spiller sine hjemmekampe på Stade Francis-Le Blé. Dens største bedrift kom i 1981 hvor man vandt Ligue 2.

Titler 

 Ligue 2 (1): 1981

Kendte spillere 
  David Ginola
  Stéphane Guivarc'h
  Bernard Lama
  Paul Le Guen
  Claude Makélélé
  Franck Ribéry

Danske spillere 
  Ingen

Eksterne henvisninger 
Klubbens officielle hjemmeside

Brest 29, Stade
Etableret i 1903
Brest (Hviderusland)
Hana-Kimi

er en shōjo manga-serie skrevet af Hisaya Nakajo. Mangaen blev serialiseret i Japan i det halvmånedlige Hana to Yume mangablad. Hana Kimi sluttede i vol. 23 i august 2004 i Japan med en special udgivelse i december 2004, og senere et ekstra kapitel fortalt fra Kayashimas synsvinkel udgivet i 2007.
Hana-Kimi er udgivet på engelsk af VIZ Media, og den sidste bog i serien blev udgivet i U.S.A. i april 2008.  

Hana-Kimi handler om Mizuki Ashiya, en japansk pige, som lever i U.S.A.. en dag ser hun en højdespringskonkurrence i TV, og bliver tiltrukket af en af kombetanterne, Izumi Sano. Hun begynder er idolisere den unge atlet, og rejser til Japan for at gå på samme skole som Sano. a Japanese girl who lives in the United States.
Men der er dog en hage ved det: Sano går på en all-boys high school som hedder Osaka Gauken, og Mizuki må forklæde sig selv som en dreng for at gå der. Størstedelen af serien handler om Mizukis andet år på Osaka, selvom hendes første år er betydningsfuldt for, at hun kan fortsætte med at gå på skolen.
Status quo-tendensen

Status quo-tendensen er en kognitiv tendens til status quo; med andre ord betyder det at folk har det med ikke at skifte en allerede etableret opførsel, med mindre der er incitamenter for at skifte holdning.
Status quo tendesen er brugt inden for politisk videnskab og økonomi.
Kahneman, Thaler og Knetsch har lavet forsøg for at understøtte denne teori.

Barack Obamas økonomiske rådgiver, Austan Goolsbee arbejder med denne teori, og vil bruge det til at hjælpe folk med at vælge de rigtige beslutninger.
Dette kommer af at der har været arbejdspladser, hvor medarbejderne havde muligheden mellem at få en højere løn eller en pensionsordning, som i det lange løb var lang værdigfuld, valgte den højere udbetalte løn. Her vil status quo-tendensen fungere på den måde at alle automatisk er meldt til pensionsordningen, og skal tage det aktive valg for at skifte det til en højere lønning.

Se også
 Konservatisme
 Situationisme

Referencer
 Samuelson, W. & R. J. Zeckhauser. (1988). Status quo bias in decision making. Journal of Risk and Uncertainty, 1, pp. 7-59.
 Kahneman, D., Knetsch, J. L. & Thaler, R. H. (1991). Anomalies: The Endowment Effect, Loss Aversion, and Status Quo Bias. Journal of Economic Perspectives, 5, 1, pp. 193-206
 Johnson, E. J., Hershey, J., Meszaros, J., & Kunreuther, H. (1993). Framing, Probability Distortions, and Insurance Decisions. Journal of Risk and Uncertainty, 7, pp. 35-51.

Kognitionspsykologi
Frederik Rung

Frederik Rung (født 14. juni 1854 i København, død 22. januar 1914 smst) var en dansk dirigent og komponist. Han var søn af Henrik Rung og bror til Georg Rung og Sophie Keller. Fra 1908 og til sin død var han kapelmester for Det Kongelige Kapel som afløser for Johan Svendsen.

Frederik Rung blev elev af sin far og studerede 1867-70 på Det Kgl. Danske Musikkonservatorium under J.P.E. Hartmann og Niels W. Gade. Som 12-årig optrådte han i 1866 for første gang offentligt på viola d'amore og samme år blev han ansat på Det Kongelige Teater på guitar, mandolin og viola d'amore. Året efter blev han tildelt et legat og tog på studierejse udenlands. I 1872 blev han operarepetitør, i 1884 dirigent og 1908 1. kapelmester.

Derudover var han fra 1881 til 93 klaverlærer ved Musikkonservatoriet. Han overtog i 1877 Cæciliaforeningen efter sin far og dannede et særligt madrigalkor, der i 1897 sang ved en musikfest ved den store udstilling i Stockholm og i 1900 optrådte til stor applaus på verdensudstillingen i Paris.

Som komponist var Rung særdeles produktiv og alsidig. Han skrev musik til Christian Molbechs skuespil Faraos Ring (1879), operaerne Det hemmelige Selskab (1888) og Den trekantede Hat (1895), musik til Holger Drachmanns skuespil Tusind og en Nat (1892), balletterne Aditi (1879) og En Karnevalsspøg i Venedig (1890), en symfoni, en suite for strygere, en serenade, 2 strygekvartetter, en klaverkvintet og adskillig anden kammermusik. Dertil flerstemmige sange og mere end 70 romancer. Han udgav sammen med Thomas Laub Sangmusik fra det 17. og 18. aarhundrede og alene stod han for Musik fra den danske Skueplads i 4 bind. Han var Ridder af Dannebrog og Dannebrogsmand.

Han er begravet på Solbjerg Parkkirkegård.

Kilder 

 
 Kraks Blaa Bog 1910 
 Anne Ørbæk Jensen. Frederik Rung 150 år  // MusikBIB, # 1 – 2004.

Komponister fra Danmark
Dirigenter fra Danmark
Riddere af Dannebrog
Danskere i 1800-tallet
Danskere i 1900-tallet
Kongelige kapelmusici fra Danmark
Personer i Kraks Blå Bog (afdøde)
Personer i Dansk Biografisk Leksikon
Frederik
Ansatte ved Det Kgl. Danske Musikkonservatorium
FC Utrecht

FC Utrecht er en hollandsk fodboldklub der spiller i den hollandske Æresdivision. Klubben har hjemsted i byen Utrecht.

Eksterne henvisninger 

Fodboldklubber i Nederlandene
Etableret i 1970
FC Utrecht
Nîmes Olympique

Nîmes Olympique Football Club (normalt bare kendt som Nîmes Olympique) er en fransk fodboldklub fra Nîmes i Languedoc-Roussillon-regionen. Klubben spiller i den næstbedste række, Ligue 2, men har gennem historien flere gange været oppe i den bedste liga, Ligue 1. Klubben blev stiftet den 10. april 1937 og spiller sine hjemmekampe på Stade des Costières.

Nîmes Olympique har fire gange, i 1958, 1959, 1960 og 1972, vundet sølvmedaljer i den franske liga, og har desuden tre gange været i finalen i pokalturneringen Coupe de France. Den eneste titel er dog 1. pladsen i Ligue 2 i 1950.

Danskeren Kristen Nygaard Kristensen har både spillet for og trænet Nîmes Olympique.

Titler 

 Ligue 2 (1): 1950

Kendte spillere 
  Laurent Blanc
  Eric Cantona
  Djibril Cissé
  Richard Ruffier

Danske spillere 
  Kristen Nygaard Kristensen.

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1937
Bakuman

er en shōnen manga skrevet af Tsugumi Ohba og tegnet af Takeshi Obata. Serien følger tegne-talentet Moritaka Mashiro og den håbefulde skribent Akito Takagi, to drenge som går i 9. klasse og som ønsker om at blive mangaka.

Det første kapitel blev udgivet i Japan den 11. august 2008 i bladet Weekly Shōnen Jump. Den første bog blev udgivet den 5. januar 2009.
Gennem de to første uger hvor bogen blev udgivet, lå den på første, fjerde og ninepladsen over mangasalget i Japan.
Det er også den første manga der er blevet udgivet online af Shueisha på flere forskellige sprog, før den udkom på bog uden for Japan.

Handling 

Bakuman følger historien om high school eleven, Moritaka Mashiro, en talentful kunstner, som ikke ved hvad han vil med sin fremtid. En dag tegner han et billede af Azuki Miho, en pige som han er hemmeligt forelsket i, i skoletimen og kommer til at glemme sin notesbog i klassen. Da han kommer tilbage for at hente bogen, finder han sin klassekammerat, Akito Takagi, ventende på ham med Mashiros notesbog. Takagi prøver at overbevise Mashiro til at blive en mangaka, en manga tegner, sammen med ham, men Mashiro bryder sig ikke om ideen. Mashiro går hjem og tænker på sin onkel, som også var mangaka, som kun havde én succesfuld serie før han døde af overanstrengelse. Mashiro bliver afbrudt af et telefonopkald fra Takagi, som siger at han vil fortælle Azuki at Mashiro er forelsket i hende. Mashiro løber hen til Azukis hus hvor Takagi venter på ham. Da Azuki kommer udenfor, fortæller Takagi hende, at han og Mashiro vil prøve at blive mangaka. Derefter fortæller Azuki at hun vil prøve at blive en stemme-skuespiller, og at hun er god til det. Mashiro, som igen kommer til at tænke på sin onkel, kommer ved et uheld til at fri til Azuki. Hun accepterer hans frieri, men hun vil kun gifte sig med ham, når de begge har opnået deres drømme. Derudover må de ikke se hinanden inden da.

Media 

Skrevet af Tsugumi Ohba og tegnet af Takeshi Obata, kapitlerne i Bakuman-serien bliver udgivet i Shueisha's Weekly Shōnen Jump magasin. Siden præmieren den 1. august 2008, er der blevet udgivet tæt på hundrede kapitler i Japan. The first volume of Bakuman was be released January 5, 2009. Mange af kapitlerne er udgivet på Jumplands officelle hjemmeside på japansk, fransk, engelsk og tysk.
Udover successen med Bakuman i Japan, er serien også blevet udgivet i Korea af Daiwon C.I.

Eksterne henvisninger 
 Officiel hjemmeside  
 Officiel promo-video for serien  
 Jumpland Mangaonline hjemmeside  
 Jumpland Mangaonline hjemmeside

Referencer
Stade Reims

Stade de Reims (normalt bare kendt som Stade Reims) er en fransk fodboldklub fra Reims i Champagne-Ardenne-regionen. Klubben spiller i den bedste række, Ligue 1 og er historisk set en af Frankrigs største klubber med hele seks mesterskaber samt to finalepladser i Europacuppen for Mesterhold, det nuværende Champions League. 

Stade Reims blev stiftet i 1911 og spiller sine hjemmekampe på Stade Auguste Delaune. Klubbens storhedstid var i 1950'erne og 1960'erne, hvor holdet var Frankrigs og et af Europas mest succesfulde hold.

Titler 

 Ligue 1 (6): 1949, 1953, 1955, 1958, 1960 og 1962

 Coupe de France (2): 1950 og 1958

 Coupe de la Ligue (1): 1991

Kendte spillere 
  Just Fontaine
  Michel Hidalgo
  Raymond Kopa 
  Robert Pirès
  Carlos Bianchi

Danske spillere 
  Mads Albæk
  Mohamed Daramy

Eksterne henvisninger 
Klubbens officielle hjemmeside

 
Etableret i 1911
Asteroxylon

Asteroxylon var en slægt af primitive og uddøde landplanter, der forekom i tidlig Devon. Det var en primitiv ulvefodsplante der voksede sammen med Rhynia, og er således en af de tidligste planter der entydigt kan identificeres som karplanter.

Den blev op til 40 cm høj og ligesom moderne ulvefodsplanter havde den skælagtige blade på stængler og grene. De op til 12 mm tykke stængler udgik fra en krybende, overjordisk jordstængel hvorfra tillige udgik rodlignende rizoider der kunne gå op til 20 cm ned i jorden.

Fossiler kendes kun fra Aberdeenshire, Skotland hvor det forekommer i den såkaldte Rhynie flint.

Eksterne henvisninger 

Uddøde planter
Palæontologi
Medibank International 2009

Medibank International Sydney 2009 var en professionel tennisturnering, som blev spillet udendørs på hard court. Det var 42. udgave af Medibank International Sydney, og turneringen var en World Tour 250 series-turnering på ATP Tour og en WTA Premier-turnering på WTA Tour'en. Både mændenes og kvindernes turnering blev afviklet på NSW Tennis Centre i Sydney, New South Wales, Australien den 11. – 17. januar 2009.

Herresingleturneringen blev vundet af 4.-seedede David Nalbandian, som i finalen besejrede den useedede Jarkko Nieminen med 6-3, 6-7, 6-2. Sejren var Nalbandians 10. ATP Tour-titel. Herredoubletitlen blev vundet af Bob og Mike Bryan, som i finalen besejrede Daniel Nestor med 6-1, 7-6.

I damesingle sikrede Jelena Dementjeva sig årets anden WTA Tour-titel, da hun finalen vandt 6-3, 2-6, 6-1 over Dinara Safina. Det var samtidig Dementjevas 13. WTA Tour-titel i karrieren. I damedoublefinalen vandt Hsieh Su-Wei og Peng Shuai over Nathalie Dechy og Casey Dellacqua med 6-0, 6-1.

Resultater

Herresingle 

Hovedturneringen i herresingle havde deltagelse af 28 spillere, hvoraf de 21 havde kvalificeret sig på baggrund af deres verdensranglisteplacering. Tre spillede deltog på grundlag af et wildcard, mens de sidste fire spillere var gået videre fra kvalifikationen.

Turneringen blev vundet af 4.-seedede David Nalbandian fra Argentina, som i finalen besejrede den useedede finne Jarkko Nieminen med 6-3, 6-7, 6-2. Sejren var Nalbandians 10. ATP Tour-titel. Den forsvarende mester, Dmitrij Tursunov fra Rusland, tabte i 1. runde til franskmanden Richard Gasquet.

Damesingle 

Hovedturneringen i damesingle havde deltagelse af 32 spillere, hvoraf de 25 havde kvalificeret sig på baggrund af deres verdensranglisteplacering. Tre spillede deltog på grundlag af et wildcard, mens de sidste fire spillere var gået videre fra kvalifikationen.

Den forsvarende mester var belgieren Justine Henin, som imidlertid ikke forsvarede sin titel ved årets turnering, fordi hun i maj 2008 indstillede sin professionelle karriere. I hendes fravær sikrede russeren Jelena Dementjeva sig årets anden WTA Tour-titel, da hun finalen vandt 6-3, 2-6, 6-1 over landsmandinden Dinara Safina. Ugen inden havde Dementjeva sejret i ASB Classic 2009, og hun vandt dermed en WTA Tour-turnering for anden uge i træk. Det var endvidere hendes 13. WTA-titel i karrieren.

Kilder / eksterne henvisninger 
Medibank International Sydney  
Sony Ericsson WTA Tour – Medibank International – Resultater  
ATP World Tour – Medibank International 

WTA Tour 2009
ATP Tour 2009

cs:Medibank International Sydney 2009 - muži
fr:Tournoi de Sydney 2009 (ATP)
CS Sedan Ardennes

Club Sportif Sedan Ardennes (normalt kendt som CS Sedan Ardennes eller bare CS Sedan) er en fransk fodboldklub fra Sedan i Champagne-Ardenne-regionen. Klubben spiller i Championnat de France amateur 2, men har gennem historien flere gange været oppe i den bedste liga, Ligue 1. Klubben blev stiftet i 1919 og spiller sine hjemmekampe på Stade Louis Dugauguez. Klubbens største triumfer blev fejret i år 1956 og 1961, hvor man begge år vandt den franske pokalturnering, Coupe de France.

Titler 

 Coupe de France (2): 1956 og 1961

Kendte spillere 
  Roger Lemerre
  David di Tommaso
  Henri Camara
  Salif Diao

Danske spillere 
  Ingen

Eksterne henvisninger 
Klubbens officielle hjemmeside 

Sedan Ardennes, CS
Etableret i 1919
Tours FC

Tours Football Club (normalt bare kendt som Tours FC) er en fransk fodboldklub fra Tours i Centre-regionen. Klubben spiller i den næstbedste række, Ligue 2, men har tidligere i kortere perioder optrådt i den bedste liga, Ligue 1. Klubben blev stiftet i 1919 og spiller sine hjemmekampe på Stade de la Vallée du Cher. Dens største bedrift kom i 1984 hvor man vandt Ligue 2.

Titler 

 Ligue 2 (1): 1984

Kendte spillere 
  Patrick Vieira 
  Sylvain Distin
  Laurent Koscielny
  Olivier Giroud
  Guy Lacombe

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i Frankrig
Etableret i 1919